Jakub Bauernfreund

Jakub Bauernfreund (* 25. október 1904, Zborov† 8. november 1976, Londýn) bol slovenský maliar židovského pôvodu. Po emigrácii do Londýna používal meno Jacob Bornfriend. Venoval sa maľbe, kresbe, grafike, nástennej maľbe a kolážam.

 Život 
Bauernfreundov otec pracoval ako hostinský nie veľmi úspešného hostinca na konci obce Zborov. Hostinec sa nachádzal v najsvätejšej izbe ich rodinného domu. Mal sedem súrodencov, z toho dve sestry.

Najskôr sa pokúšal nájsť prácu v Ostrave, ale po neúspešných pokusoch nájsť zamestnanie sa presťahoval do Bratislavy. Neskôr sa pokúšal vyštudovať na Morave poľnohospodársku školu a pripraviť sa na vysťahovanie do Palestíny. Vďaka nedostatku financií sa vrátil do Bratislavy, kde si privyrábal ako retušér fotografií. Od roku 1926 študoval na súkromnej škole Gustáva Mallého v Bratislave.Jakub Bauernfreund maliar živých zátiší. In: GALÉRIA  NEDBALKA Slovenské moderné umenie 2014, Autor:Zsófia Kiss-Szemán,Zsófia Obuchová, Viera Paško s. 39. Tu sa spriatelil s Cypriánom Majerníkom. V roku 1927 sa odsťahoval do Prahy, kde študoval na Akadémii výtvarných umení (1929 1933, u prof. Williho Nowaka). V prvom ročníku získal prvú cenu všetkých ročníkov. Tu sa zoznámil s maliarom a básnikom Andrejom Nemešom, ktorý sa stal jeho celoživotným priateľom. Po spoločnej výstave s názvom „Jakub Bauernfreund, Andrej Nemeš – akvarely a olejomalby“ v pražskej Galérii Dr. Huga Feigla boli pozvaný za riadnych členov Umeleckej besedy. Vďaka predaju obrazov mohli podniknúť študijnú cestu do Paríža. V roku 1938 museli obaja opustiť Československo. Nemes emigroval do Švédska a Bauernfreund do Berlína a odtiaľ v roku 1939 do Spojeného kráľovstva. V snahe udomácniť sa v Londýne si zmenil meno na Jacob Bornfriend. Počas Druhej svetovej vojny pracoval v továrni a ku jej koncu sa zamestnal ako učiteľ v československej umeleckopriemyselnej škole. Za krátky čas s učením prestal a venoval sa hlavne vlastnej tvorbe. V roku 1959 realizoval v knižnici školy Jeshiva (Jews’ College, Montagu Place) v Londýne nástennú maľbu. Od päťdesiatych do sedemdesiatych rokov mal Bauernfreund niekoľko samostatných výstav v Londýne a vďaka kontaktom svojho priateľa Andreja Nemeša aj vo Švédsku. Výstava diel z maliarovej pozostalosti sa konala v múzeu v nemeckom Bochume v roku 1986.

Jakub Bauernfreund zomrel 8. novembra 1976 v Londýne.

 Významné diela 
 Kompozícia (1936-1937), olej na plátne, Komerční banka a.s.
 Zátišie s ovocím a torzom (nedat.), olej na plátne, Židovské múzeum v Prahe
 Sediace dievča (1936), olej na plátne, Slovenská národná galéria Bratislava
 Hrôzy vojny I. (1938), olej na plátne, Slovenská národná galéria Bratislava
 Zátišie s abstraktnými modelmi (1938), olej na plátne, Slovenská národná galéria Bratislava
 Dve ženy  (okolo 1948), olej na plátne, Galéria Nedbalka Bratislava
 Zátišie  (60.roky 20.storočia), olej na plátne, Galéria Nedbalka Bratislava
 Portrét ženy  (1932), olej na plátne, Galéria Nedbalka Bratislava

 Zastúpenie v zbierkach galérií (výber) 
 Slovenská národná galéria - Bratislava, Slovensko
 Galéria Nedbalka - Bratislava, Slovensko
 Galéria Mesta Bratislavy - Bratislava, Slovensko
 Múzeum Bochum - Bochum, Nemecko
 Židovské múzeum v Prahe - Praha, Česko
 Národná galéria v Prahe - Praha, Česko
 Galéria výtvarného umenia v Ostrave - Ostrava, Česko
 Krajská galéria výtvarného umenia v Zlíne - Zlín, Česko
 Tate Gallery - Londýn, Spojené kráľovstvo
 Southampton City Art Gallery - Southampton, Spojené kráľovstvo
 Leeds Art Gallery - Leeds, Spojené kráľovstvo
 University of Warwick Art Collection -  Warwick, Spojené kráľovstvo

 Referencie 

 Externé odkazy 
 Jakub Bauernfreund na webumenia.sk
 BBC Paintings: Jacob Bornfriend
 University of Warwick Art Collection: Jacob Bornfriend
 Boundary gallery: Jacob Bornfriend

Kategória:Slovenskí maliari
Kategória:Slovenské osobnosti židovského pôvodu
Kategória:Osobnosti zo Zborova